laion/Wikipedia-Exotic huggingface dataset:
מה שהיה היה

"מה שהיה היה" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-23 במרץ 2011, על ידי חברת התקליטים הפי"ל, כסינגל הראשון והפותח מתוך האלבום. הסינגל הבא שהוציאה אחריו הוא "הזמן שלך", שיצא לאור ביולי 2011. השיר הגיע למקום הראשון במדיה פורסט והיה לאחד מהלהיטים המצליחים ביותר בישראל בשנת 2011. השיר נכתב והופק על ידי דיקלה ועידו אוחיון. בוואלה נכתב "האזינו לסינגל החדש של בוסקילה שלמרות שמו, הוא אינו קאבר לאריק איינשטיין, אבל הוא כן סינגל מתוך אלבום חדש בעבודה". בוסקילה ביצעה את השיר לצד שירים נוספים כמו "יש בליבי כינור", "נשמתי", "סיפור מכור" ו"הלב" במופע להקה מיוחד שקיימה. בכתבה שפורסמה במקור ראשון אזכרו את "מה שהיה היה" גם כן. לשיר לא פורסם וידאו קליפ רשמי, אך ב-23 במרץ 2011, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-550,000 צפיות בסך הכול. מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה כשהיא יושבת על הרצפה. סרטון השיר "מה שהיה היה" באתר יוטיוב לדף השיר באתר הספרייה הלאומית מאיה בוסקילה - מה שהיה היה Maya Buskila - Ma Sh'haya haya, נבדק ב-2021-06-13 מאיה בפסגה, מנצחת את שרית, באתר ‏מאקו‏, 1 באפריל 2011 הפקה עצמית‏, מאיה בוסקילה - "מה שהיה היה", באתר וואלה, 23 במרץ 2011 אודות מופע: מאיה בוסקילה - מופע להקה: לאן משרד כרטיסים, באתר www.leaan.co.il בשעה טובה: מאיה בוסקילה מתחתנת, באתר www.makorrishon.co.il
לא מתביישת לאהוב

"לא מתביישת לאהוב" הוא שיר שהוקלט על ידי הזמרת-יוצרת ישראלית מאיה בוסקילה. השיר יצא לאור בדצמבר 2009, על ידי חברת התקליטים NMC, כסינגל שלא מתוך אלבום. השיר לא נכלל באף אלבום אולפן של בוסקילה, אך נכלל באלבום הרשמי של "קונג פו פסטיגל", מכיוון שבוסקילה ביצעה אותו באותו הפסטיגל. השיר הגיע למקום השלישי ברדיו אמצע הדרך והרביעי במדיה פורסט. השיר נכתב והולחן על ידי דורון מדלי. יוסי חרסונסקי סקר את השיר והצהיר ש"דורון מדלי יודע להכין מתכון רגש שמכיל את כל מה שבוסקילה צריכה כולל, כמובן, "אושר", מושג שעושים בו שימוש יתר עובר לסוחר. מהו אושר? אבל מאיה בוסקילה כנראה אינה זקוקה ליותר מאשר למקבץ מילות רגש". "לא מתביישת לאהוב" הופיע במצעדים של מדיה פורסט, רשת ג' ורדיו אמצע הדרך. לשיר לא פורסם וידאו קליפ רשמי, אך ב-9 בנובמבר 2011, שנתיים לאחר צאתו כסינגל הועלתה לערוץ של הפסטיגל ההופעה הרשמית של בוסקילה עם השיר. ההופעה זכתה להצלחה נאה כאשר צברה 70,000 צפיות בסך הכול. מעבר לכך, כוללת ההופעה את ביצועה של בוסקילה ל"לא מתביישת לאהוב" כשיר מספר 9 באותו הערב. סרטון השיר "לא מתביישת לאהוב" באתר יוטיוב מאיה בוסקילה - לא מתביישת לאהוב - מתוך פסטיגל 2009, קונגפו פסטיגל, נבדק ב-2021-06-13 לא מתביישת לאהוב, נבדק ב-2021-06-13 רדיו תשעים התחנה המואזנת בין תל אביב לחיפה, באתר www.90fm.co.il סאב ודנה נוגעים בפסגה, באתר ‏מאקו‏, 3 בדצמבר 2009 לא מתביישת לאהוב - יוסמיוסיק, באתר yosmusic.com 14.1.2010 – פזמונט, באתר pizmonet.co.il קונג פו פסטיגל - מאיה בוסקילה, נבדק ב-2021-06-13
ג'ון גדסבי צ'פמן

ג'ון גדסבי צ'פמן (באנגלית: John Gadsby Chapman ‏;3 בדצמבר 1808 - 28 בנובמבר 1889) היה אמן אמריקאי, שהתפרסם בזכות "ההטבלה של פוקהונטס", שהוזמן על ידי הקונגרס של ארצות הברית ותלוי ברוטונדה בקפיטול בארצות הברית. ג'ון צ'פמן נולד בשנת 1808 באלכסנדריה, וירג'יניה. צ'פמן החל את לימודי האמנות בפילדלפיה במשך שנתיים, ואז נסע לאירופה ושם בילה בסופו של דבר באיטליה. בשנת 1831 שב צ'פמן לעיר הולדתו אלכסנדריה, והציג את יצירותיו באזורים המטרופולינים הקרובים, כמו וושינגטון הבירה, ריצ'מונד ופילדלפיה. הוא התמחה בנופים ודיוקנאות. בשנת 1834 עבר צ'פמן לעיר ניו יורק והיה חבר באקדמיה הלאומית לעיצוב, ומצא עבודה כמאייר. בניו יורק החל צ'פמן סדרת ציורים היסטוריים, כמו "הנחיתה בג'יימסטאון". הצלחתם של ציורים אלה עזרה לצ'פמן לקבל משימה מהקונגרס האמריקאי בפברואר 1837 לצייר סצנה היסטורית לרוטונדה של בניין הקפיטול. עבור עבודה זו קיבל צ'פמן תשלום כולל של 10,000 דולר. ב־30 בנובמבר 1840, הציור "ההטבלה של פוקהונטס" נחשפה רשמית ברוטונדה של הקפיטול. מלבד ציורים ודיוקנאות היסטוריים, ייצר צ'פמן גם תחריטים, ותרם לעיתים קרובות איורים לפרסומי האחים הרפר. ספר הציורים האמריקאי של צ'פמן, שיצא לאור בשנת 1847, הפך לטקסט סטנדרטי עבור סטודנטים לאמנות. על רקע ההצלחות הללו, צ'פמן העביר את משפחתו לרומא והתפרנס בכבוד ממכירת ציורים של נופים כפריים למבקרים אמריקאים. עם זאת, עם פרוץ מלחמת האזרחים האמריקאית התיירות נפסקה, והשפיעה מאוד על הכנסתו של צ'פמן. בנוסף, בנו של צ'פמן עצמו, קונרד ווייז צ'פמן, חזר לאמריקה כדי להילחם בצד מדינות הקונפדרציה. בתקופה מסוימת הוא ובנו שיתפו פעולה בציורים משותפים, אבל לא רבים מהם נמכרו. הנזק הכלכלי שנגרם לצ'פמן במהלך שנות ה -60 של המאה ה-19 הפך לבלתי ניתן לשליטה. ברומא הוא נאלץ לחיות מאדיבותם של גולים אחרים, ולבסוף חזר לאמריקה, חולה ועני, כדי לבלות את ימיו האחרונים עם בן אחר, ג'ון לינטון צ'פמן, בברוקלין, ניו יורק. שם, בשנת 1889, הוא מת בעוני. הכתרת פוהטן הטבלת פוקוהטנטס מדיה וקבצים בנושא ג'ון גדסבי צ'פמן בוויקישיתוף John F. McGuigan Jr. and Mary K. McGuigan, John Gadsby Chapman: America’s First Artist-Etcher. With a Catalogue of His Italian Etchings., Arcady Editions (באנגלית אמריקאית) Chapman, J. G (January 1, 1847). The American drawing-book: a manual for the amateur, and basis of study for the professional artist: especially adapted to the use of public and private schools, as well as home instruction. J.S. Redfield John Gadsby Chapman, The elements of art: a manual for the amateur, and basis of study for the professional artist., David Bogue, 1848
מעטפה אדומה

הוֹנְגְבַּאוֹ, או מעטפה אדומה (בסינית: 红包, פין-יין: hóngbāo), ולפעמים חבילה אדומה, או כיס אדום, הוא מונח תרבותי במזרח ודרום מזרח אסיה אשר משמעותו מתנה כספית הניתנת בדרך כלל בחגים או באירועים מיוחדים כמו חתונה, סיום לימודים או לידת תינוק, ובדרך כלל במעטפה אדומה. אף על פי שהמעטפה האדומה זכתה לפופולריות על ידי מסורות סיניות, מצויים גם בתרבויות אחרות מנהגים מסורתיים דומים. הונגבאו נקראת גם יאסואיצ'יאן (压岁钱, yāsuìqián, תרגום חפשי: "כסף של ראש השנה"), בעיקר בזמן ראש השנה הסינית. בשנות ה-2010 החלו הונגבאו להיכנס בסין ומדינות נוספות בעלות אוכלוסייה ממוצא סיני, לאפליקציות מסרונים פופולריות, בארנקים דיגיטליים ועוד. באגדה סינית מסופר על מעין שד קטן שנקרא "סואי" (祟) בימי קדם. בערב ראש השנה הסינית היה סואי מופיע בשקט, ונוגע בראשו של ילד ישן. הילד שנגעו בו היה נבעת ובוכה, ואף היה לו כאב ראש. לכן, כדי להימנע מהשפעת הסואי, אנשים לא העזו לישון בערב ראש השנה, וכל האורות שהודלקו נקראו "שואו סואי" ( 守祟). סיפור פולקלור פופולרי הוא על זוג קשישים עם בן יקר. בליל ראש השנה, מכיוון שחששו כי סואי יבוא, הם הוציאו שמונה חתיכות של מטבעות נחושת כדי לשחק עם בנם במטרה להשאיר אותו ער. בנם היה מנומנם מאוד, אולם הם הניחו לו ללכת לישון לאחר שהניח שקית נייר אדומה המכילה מטבעות נחושת מתחת לכרית של הילד. שני הילדים הגדולים שהו אצלו גם כל הלילה. לפתע, הדלתות והחלונות נפתחו ברוח מוזרה, ואפילו הנרות כובו. התברר שזה סואי. כשסואי עמד להושיט יד ולגעת בראש הפעוט, הכרית התבהרה לפתע באור מוזהב, והסואי נבהל משם, ולכן אפקט גירוש השדים של "כסף נחושת עטוף נייר אדום" התפשט בעבר בסין. הכסף נקרא אז "יא סואי צ'יאן" (压 祟 钱, מילולית "הכסף לדיכוי סואי"). סיפור אחר אומר ששד ענק היה מטיל אימה על כפר ולא היה בכפר איש שהצליח להביס את אותו. לוחמים ומדינאים רבים ניסו ללא הצלחה. עד שיתום צעיר נכנס לזירה, חמוש בחרב קסומה שעברה בירושה מאבות קדומים, נלחם בשד, ובסופו של דבר הרג אותו. לבסוף הוחזר השלום לכפר, והזקנים כולם העניקו לצעיר האמיץ מעטפה אדומה מלאה בכסף כדי להחזיר ליתום הצעיר את אומץ ליבו ולשחרר את השד מהכפר. צמח מקושט במעטפות אדומות עץ כיסים אדומים בהונג קונג מגוון של הונגבאו נישואים סיניים מדיה וקבצים בנושא מעטפה אדומה בוויקישיתוף "Red Pockets". chinesenewyear.net. נבדק ב-2021-04-03. 超宏, 陳 (2014). 《紅包》. 香港: 商務書局。. Zhang, Qian; Li, Jun; Wang, Shanyong; Zhou, Yu (2019). "Understanding the User's Economical and Psychological Intentions to Snatch Electronic Red Envelopes: An Experimental Study". IEEE Access. 7: 5749–5759. doi:10.1109/ACCESS.2018.2888576. ISSN 2169-3536free{{cite journal}}: תחזוקה - ציטוט: postscript (link) ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
קישלטה

קישלטה (בהונגרית: Kisléta) הוא כפר במחוז סבולץ'-סטמאר-ברג שבצפון מזרח הונגריה בסמוך לגבול הרומני. הכפר ואזורו מיושבים לסירוגין מאז המאה ה-14 יהודים ראשונים התיישבו בקישלטה כבר בשנת 1747 והקהילה היהודית התקיימה בכפר בדלות יחסית, החל משנת 1885 הייתה הקהילה כפופה לרבנות נירבאטור, במקום יש בית קברות יהודי ישן ובו כ-10 מצבות ישנות. בדף הקהילה שנכתב בשנת 1944 במסגרת מפקד קהילות הונגריה כתבו יהודי הכפר שיש בקהילה היהודית 42 חברים ואין רב למקום. אחרי כניסת הגרמנים להונגריה, נשלחו יהודי הכפר לגטו נירג'האזה ומשם למחנה ההשמדה אושוויץ שם רבים מיהודי הכפר נרצחו. קישלטה בפנקס הקהילות הונגריה, עמוד 500 קיש-לאטא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 380. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא קישלטה בוויקישיתוף אתר האינטרנט הרשמי של קישלטה "קישלטה", באתר JewishGen (באנגלית) נתוני הכפר באתר הלמ"ס ההונגרי בית הקברות בקישלטה דף הקהילה של קישלטה במפקד קהילות הונגריה תיעוד יהודי קישלטה שנרצחו בשואה מפקדי האוכלוסין של יהודי הונגריה, 1993
נשמתי

"נשמתי" הוא שיר שהוקלט על ידי הזמרת-יוצרת ישראלית מאיה בוסקילה. השיר יצא לאור ב-24 במרץ 2009, על ידי חברת סלקום, כסינגל מתוך הפרויקט עשרה לעשר. השיר לא נכלל באף אלבום אולפן של בוסקילה, אך נכלל באותו הפרויקט של פיק. הוא הפך לשיר המצליח ביותר בפרויקט כאשר דורג במצעדים השבועיים והשנתיים כאחד. השיר הגיע למקום הראשון ברשת ג' למשך שבועיים, ודורג במקום ה-24 במצעד השנתי. השיר נכתב על ידי דורון מדלי והולחן והופק על ידי צביקה פיק. בוואלה נכתב "שנייה אחרי שיצאה מבית האח הגדול יוצא סינגל חדש למאיה בוסקילה. "נשמתי" הוא חלק מפרויקט "עשרה לעשר" מבית סלקום, שבו עשר זמרות מבצעות שירים שכתב להן צביקה פיק". גם במאקו פרסמו כתבה אודות "נשמתי". "לא מתביישת לאהוב" הופיע במצעדים של מדיה פורסט ורשת ג' ובמצעד סוף השנה של התחנה השנייה מביניהן. לשיר לא פורסם וידאו קליפ רשמי, אך ב-24 במרץ 2009, ביום צאתו כסינגל הועלה לערוץ היוטיוב של פרויקט עשרה לעשר האודיו הרשמי שלו. האודיו זכה להצלחה רבה כאשר צבר למעלה מ-1.7 מיליון צפיות בסך הכול. מעבר לכך, כולל האודיו רצף תמונות של בוסקילה מאותן השנים בהן יצא. סרטון השיר "נשמתי" באתר יוטיוב מאיה בוסקילה- נשמתי maya buskila nishmati, נבדק ב-2021-06-13 אסף נבו, ‏מאיה בוסקילה שרה "נשמתי" שהלחין צביקה פיק, באתר ‏מאקו‏, 25 במרץ 2009 תשס"ט – פזמונט, באתר pizmonet.co.il נשמתי – פזמונט, באתר pizmonet.co.il מילים לשיר נשמתי - מאיה בוסקילה, באתר שירונט מאיה בוסקילה - "נשמתי", באתר וואלה, 25 במרץ 2009 אביתר בנאי שב אל הפסגה, באתר ‏מאקו‏, 7 במאי 2009
Counting Stars

"Counting Stars" (בעברית: לספור כוכבים) הוא סינגל של להקת הפופ רוק האמריקאית ואן ריפאבליק מתוך אלבום האולפן השלישי שלהם, Native. השיר נכתב על ידי סולן הלהקה ראיין טדר והופק על ידי טדר ונואל זנקנלה. הוא יצא לאור כסינגל השני של האלבום ב-14 ביוני 2013. השיר היה לאחד השירים המצליחים ביותר של הלהקה. השיר השיג את המקום הראשון במצעדים בקנדה ובריטניה, המקום השני בארצות הברית והשיג את הטופ 10 ב-20 מדינות נוספות. השיר מכר מעל למיליון עותקים בבריטניה. הווידאו קליפ לשיר אשר הופק על ידי ג'יימס ליהס, מראה את הלהקה מופיעה בקומת הקרקע של בניין מתחת לקהילה כנסייתית מתמשכת בקומה העליונה. נכון ליולי 2022, הקליפ עבר את ה-3.6 מיליארד צפיות ביוטיוב ונכלל ברשימת הסרטונים הנצפים ביותר בכל הזמנים. הווידאו קליפ לשיר צולם ב-10 במאי 2013 בניו אורלינס, לואיזיאנה, ויצא לאור ב-31 במאי 2013. הקליפ הפך לקליפ הראשון של להקה שעובר את המיליארד צפיות, כאשר עשה זאת ב-2 בנובמבר 2015. הקליפ השיג כמעל ל-3 מיליארד צפיות ביוטיוב, ונכון ל-6 בדצמבר 2021, הקליפ ממוקם במקום ה-16 ברשימת הסרטונים הכי נצפים ביוטיוב, ונחשב לשיר השני הכי נצפה של להקה. הקליפ קיבל כ-17 מיליון לייקים. "Counting Stars" - 4:19 "Countinf Stars" (רמיקס של לובלייף) - 3:55 מידע על היצירה "Counting Stars" באתר מיוזיק בריינז מידע על הסינגל "Counting Stars" באתר מיוזיק בריינז מידע על השיר "Counting Stars" באתר AllMusic מידע על היצירה "Counting Stars" באתר Discogs מילות השיר "Counting Stars" באתר Genius סרטון השיר "Counting Stars" באתר יוטיוב מידע על הרצועה "Counting Stars" באתר ספוטיפיי OneRepublic - Counting Stars - YouTube, web.archive.org, ‏2015-11-02 Top 1000 Most Viewed YouTube Videos of All Time - YouTube, www.youtube.com Counting Stars (2-Track), www.universal-music.de (בגרמנית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית)
שלום (שיר של מאיה בוסקילה)

"שלום" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן השלישי שלה, שוברת שתיקה. השיר יצא לאור באוגוסט 2008, על ידי חברת התקליטים הד ארצי, כסינגל השלישי מתוך האלבום. הסינגל הבא שהוציאה אחריו הוא "רכבת אקספרס", שיצא לאור בנובמבר 2008. השיר הגיע למקום השלישי ברשת ג' והראשון ברדיו אמצע הדרך. השיר נכתב והולחן על ידי מאיה בוסקילה והופק על ידי לואי להב. ב-ynet פורסמה כתבה אודות השיר, בה נכתב "מאיה בוסקילה אומרת "שלום" בקליפ לשיר, אותו כתבה והלחינה. היא מציגה אותו עכשיו, יחד עם אלבומה החדש, שוברת שתיקה. גם פיני טבגר כאן בקליפ, מסתבך עם נשים. על הבימוי אחראי יוני מרדכי". הווידאו קליפ הרשמי של השיר פורסם ב-16 במאי 2013, חמש שנים לאחר צאתו של השיר כסינגל. בתחילת הקליפ, ניתן לראות את בוסקילה מביטה בדלת שעליה תלוי שלט בו כתוב "מאיה ופיני". היא מביטה בו באכזבה ויורדת במדרגות. לאורכו של הקליפ ניתן לראותה כשהיא הולכת ברחוב ומבצעת פעולות יומיומיות שונות. נכון ליוני 2021, מונה הצפיות של הקליפ והאודיו עומד על למעלה מ-70,000 צפיות. סרטון השיר "שלום" באתר יוטיוב לדף השיר באתר הספרייה הלאומית שירים שבוצעו ע"י מאיה בוסקילה, באתר שירונט שוברת שתיקה, נבדק ב-2021-06-13 מאיה בוסקילה – רכבת אקספרס (2008, CD) (באנגלית), נבדק ב-2021-06-13 11.12.2008 – פזמונט, באתר pizmonet.co.il רדיו תשעים התחנה המואזנת בין תל אביב לחיפה, באתר www.90fm.co.il מילים לשיר שלום - מאיה בוסקילה, באתר שירונט שלום, מאיה, באתר ynet, 17 בספטמבר 2008 מאיה בוסקילה - שלום - הקליפ הרשמי! Maya Buskila - Shalom, נבדק ב-2021-06-13 מאיה בוסקילה שלום Maya Buskila - Shalom, נבדק ב-2021-06-13
שוברת שתיקה (שיר)

"שוברת שתיקה" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן השלישי שלה, שוברת שתיקה. השיר יצא לאור ב-1 במאי 2008, על ידי חברת התקליטים הד ארצי, כסינגל הראשון והפותח מתוך האלבום. הסינגל הבא שהוציאה אחריו הוא "לנשום", שיצא לאור ביולי 2008. השיר הגיע למקום השישי ברשת ג' והשביעי ברדיו אמצע הדרך. השיר נכתב והופק על ידי טל שגב ויעקב למאי. לפי האתר Genius, השיר הופץ כסינגל הראשון מתוך שוברת שתיקה ב-1 במאי 2008. לשיר לא פורסם וידאו קליפ רשמי, אך ב-7 במאי 2013 (חמש שנים לאחר צאתו כסינגל), הועלה לערוץ היוטיוב של מאיה בוסקילה האודיו הרשמי שלו. האודיו צבר למעלה מ-90,000 צפיות בסך הכול. מעבר לכך, כולל האודיו את עטיפת האלבום שוברת שתיקה, בה נראה פרצופה של בוסקילה. סרטון השיר "שוברת שתיקה" באתר יוטיוב לדף השיר באתר הספרייה הלאומית שירים שבוצעו ע"י מאיה בוסקילה, באתר שירונט שוברת שתיקה, נבדק ב-2021-06-13 מאיה בוסקילה – לנשום (2008, CD) (באנגלית), נבדק ב-2021-06-13 24.7.2008 – פזמונט, באתר pizmonet.co.il רדיו תשעים התחנה המואזנת בין תל אביב לחיפה, באתר www.90fm.co.il מילים לשיר שוברת שתיקה - מאיה בוסקילה, באתר שירונט Maya Buskila - מאיה בוסקילה – Shoveret Shtika - שוברת שתיקה, נבדק ב-2021-06-13 מאיה בוסקילה שוברת שתיקה Maya Buskila - Shoveret Shtika, נבדק ב-2021-06-13
יותר לא

יותר לא הוא האלבום השביעי שהוציאה להקת הרוק הישראלית "היהודים", ואלבום האולפן החמישי של הלהקה, אשר ראה אור ב-30 ביולי 2015, 8 שנים לאחר האלבום הקודם פורטה, ו-20 שנה מאז יצא אלבום הבכורה שלהם, מציאות נפרדת. האלבום כולל שירים בעברית ואנגלית. יותר לא, אפל מיוזיק עמי פרידמן, החדש של היהודים: עכשיו באים?, באתר ynet, 10 באוגוסט 2015 הסיפור המרגש מאחורי השיר מדמיינת של היהודים, סרטון בערוץ "ידיעות אחרונות", באתר יוטיוב (אורך: 04:37) ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
1030

שנת 1030 היא השנה ה-30 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 30 באפריל – מותו של מחמוד מע'זנה ותחילת שלטונו של מסעוד מע'זנה, שליט האימפריה הע'זנווית (בע'זני, אפגניסטן של ימינו) 29 ביולי – קרב שטיקלשטד, המלך אולף השני נהרג בקרב מול עמיתיו הפגאנים. מאוחר יותר יוכתר כקדוש מגן של נורווגיה. קאנוט הגדול מומלך במקומו ללא תאריך מדויק: בעיראק מתרחשות בשנות ה-30 תקיפות רבות של ה"איארון", שודדים נודדים, אשר תוקפים את בתי העשירים בבגדד ומכריחים אותם לשלם דמי כופר, אנארכיה שולטת ברחובות העיר פברואר: מלך פולין מיישקו השני תוקף את האזור שבין האלבה והסאלה ומחריב את הכפרים נוסדה העיר קאונאס (קובנה) שבליטא נוסדה העיר טארטו באסטוניה צרפת: אנרי הראשון מורד נגד אביו, רובר רומנוס השלישי, קיסר האימפריה הביזנטית, נכשל בניסיונו לכבוש את ח'אלב מידי הערבים תחילת הפשיטות הטורקמניות על אסיה הקטנה שבטים של רוס תוקפים את אזרבייג'ן ואזור מזנדרן ירוסלב החכם מקים בנובוגרוד בית ספר גבוה לכמורה ולמקצועות אחרים מסטיסלב מצ'רניהיב מקים בעיר את קתדרלת "המושיע הקדוש", בה גם נקבר ירושלים: תחילת שיקום כנסיית הקבר מהריסתה על ידי השליט הפאטימי אלחאכים באמר אללה בניית הקתדרלה של שפייר סוף "תקופת ההתגלות" של הדת הדרוזית 26 ביולי – סטניסלב הקדוש (משצ'פנוב) (נפטר ב-1079) ללא תאריך מדויק: בלדוויין הרביעי, רוזן פלנדריה (נפטר ב-1070) ווסוולוד הראשון מרוס של קייב רבינו אליקים בן משולם הלוי משפירא, מחכמי יהדות אשכנז (נפטר ב-1100) 30 באפריל – מחמוד מע'זנה, שליט האימפריה הע'זנוית (נולד ב-971) 29 ביולי – אולף השני, מלך נורווגיה (בקרב שטיקלשטד) (נולד ב-995) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1030‎ נפטרים ב-1030‎ מדיה וקבצים בנושא 1030 בוויקישיתוף
החוויה הישראלית (יפו)

החוויה הישראלית הייתה מרכז מבקרים ביפו העתיקה. ב-1984 נחנך ברחוב לואי פסטר 4 ביפו בניין בן 3 קומות. על שטח בנוי של 610 מ"ר הוקמו אולם קולנוע ובו 310 מושבים, מסעדות וחנויות. באולם המרכזי הוקרן מופע אור-קולי באמצעות 3 מקרנות קולנוע ו-48 מקרני שקופיות הנשלטים על ידי מחשב. המופע באורך 45 דקות סיפר את תולדות ארץ ישראל ומדינת ישראל. המיזם החל לפעול באוגוסט 1984. במקום נערכו גם הופעות, הצגות והקרנות סרטים. ב-1987 הפסידה החברה 744 אלף ש"ח. בספטמבר אותה שנה הפכה לחברה ציבורית כאשר מכרה שליש ממניותיה תמורת 813 מיליון ש"ח. ביוני 1988 פורסם כי החברה סובלת מקשיי נזילות. בעקבות זאת הוחלט להפסיק את פעילות המופע ולהעמיד להשכרה את הבניין. ב-1989 הפסידה החברה 1.12 מיליון ש"ח. באוגוסט 1990 מכרה החברה את זכויות החכירה שלה בבניין לחברת עוז השקעות. ביום המסחר ב-7 בינואר 1992 קרסה מניית החברה ב-90%. בפברואר 1992 נודע כי החברה שינתה את שמה ל"פוסידון", לאחר שרכשה את מפעל שימורי הדגים "דג פרוסט". משנת 2008 פועל בבניין מרכז חייק לאמנות עכשווית. מעלית הזמן יוסף ברימן, חוויה ישראלית עם לב של ברוקלין, מעריב, 14 בנובמבר 1984 פרסומת, חדשות, 3 בינואר 1986 אודי נחשון, החוויה הישראלית תרכוש את דג פרוסט, מעריב, 14 במרץ 1991
החוויה הישראלית (פירושונים)

האם התכוונתם ל... החוויה הישראלית – חברה בת של הסוכנות היהודית החוויה הישראלית (יפו) – מרכז מבקרים שפעל ביפו העתיקה החוויה הישראלית (הצגה) – הצגה מאת יותם ראובני, שהועלתה בתיאטרון בית ליסין ב-1983
תוף מדבר

תוֹף מְדָּבֶּר (באנגלית: talking drum; בצרפתית: Tama או le tambour parlant; בשפת מנדינקה: Tama; בשפת יורובה: gangan, dumdum; בשפת האוסה: kalangu; בשפת דגומבה: lunna) הוא תוף המשמש במוזיקה של מערב אפריקה. אחד מכלי הנגינה של הגריוט. התוף, בתבנית של שעון חול, מורכב משני תופים המחוברים ביניהם ברצועות עור הניתנות למתיחה על מנת לשנות את גובה הצליל המופק. ייחודו של התוף הוא ביכלתו להפיק צלילים המזכירים דיבור אנושי בטון ובפרוזודיה (מאפיינים אקוסטיים של הדיבור). נגן מיומן מסוגל להפיק "משפטים" הנשמעים כשיר. התוף נפוץ בקרב קבוצות אתניות במערב אפריקה כגון יורובה, מנדינקה, דגומבה והאוסה באזור האימפריה ההיסטורית של גאנה, דרום-מערב ניגריה ובנין. התוף המקובל הוא באורך של כ-13 ס"מ וקוטר כל תוף 7 ס"מ, אם כי קיימים תופים במגוון גדלים. ניתן למצוא "אשכולות" של תופים בגדלים שונים בהם ניתן לנגן יחד במגוון רחב יותר גל גבהי צליל. כן ניתן למצוא תופים שלהם יש רק "צד אחד" של "שעון החול" (במבנה שמזכיר מעט דרבוקה). גוף התוף יכול להיות עשוי מעץ או חרס. התוף נתלה על הכתף עם רצועה ומוחזק בין המותן ליד החובקת אותו, כאשר הצמדת התוף למותניים מותחת את המיתרים ובתורם את עור התוף ומעלה את גובה הצליל. הנגן אוחז בידו השנייה מוט כפוף עם גולה בקצהו, בו הוא יכול להכות באזורים שונים על גבי עור התוף. התוף היה מסוגל להעביר הודעות מכפר לכפר, בשל היכולת לחקות באמצעות התיפוף צלילים דומים לשפה מדוברת. העובדה ששפות מערב אפריקה הן שפות טונאליות, איפשרה העברת מסרים באמצעות שינויי טון בלבד, ללא עיצורים. ה"שפה" בה נעשה שימוש להעברת המסרים כללה מילים פשוטות וחיוניות וסמנים שסיפקו הקשר. כך, הודעה של מילים ספורות התארכה לשיר קצר, הכולל את מילות המסר וביניהן סמנים ווקליים שסיפקו את ההקשר. על השיר ניתן לחזור מספר פעמים והוא נשמע במרחק של 5–6 ק"מ. קינג קרימזון - ב-"The Talking Drum" מן האלבום Larks' Tongues in Aspic טום וייטס - ב-"Trouble's Braids" מן האלבום Swordfishtrombones אריקה באדו - ב-"My People" מן האלבום (New Amerykah Part One (4th World War מייק פליטווד מלהקת פליטווד מק וביל קרוצמן מגרייטפול דד עשו שימוש בתוף בהופעות בפסקול הסרט הפנתר השחור מאת לודוויג גורנסון John F. Carrington, The Talking Drums of Africa תוף מדבר, באתר אנציקלופדיה בריטניקה (באנגלית) Michael Kernan, The Talking Drums, june 2000 Talking Drum - the basics
פיצוץ

פיצוץ (אקספלוזיה) הוא גדילת נפח מהירה של חומר ולרוב שינוי מצב צבירתו לגז. ככל שהשינוי מהיר יותר, כך החומר שנוצר נמצא בלחץ גבוה יותר. הלחץ שנוצר גורם לגל הדף אטמוספירי חזק כשהוא מתאזן עם הלחץ האטמוספירי של הסביבה. אם החומר המתפוצץ כלוא במעטפת חומר אחר הוא יגרום לעיתים לריסוק המעטפת. לפיצוץ מספר שימושים, העיקריים שבהם הם: כרייה הדף של גופים שונים הריסת מבנים שימוש במסגרת מלחמה או עימות צבאי במטרה לפגוע במטרות אסטרטגיות או לחלופין בבני אדם. חומר נפץ ניפוץ (דטונציה) מהירות התפוצצות פיצוץ אד מתפשט של נוזל רותח סופרנובה פיצוצים, דף שער בספרייה הלאומית ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
מינהל השיכון הפדרלי

מינהל השיכון הפדרלי (באנגלית: The Federal Housing Administration) הוא סוכנות ממשלתית במחלקת השיכון והפיתוח העירוני של ארצות הברית והוקמה על ידי פרנקלין דלאנו רוזוולט ב-1934. הסוכנות מבטחת משכנתאות שנעשו על ידי מלווים פרטיים עבור נכסים משפחתיים, ביטוח משכנתא, בניית נכסים להשכרה במחירים סבירים ועוד. הממונה על הסוכנות מאז יולי 2020 היא דנה ט. דיווד. ב-1934 חוקק חור הדיור הלאומי, שבעקבות העברתו הקים נשיא ארצות הברית, פרנקלין דלאנו רוזוולט את "מינהל השיכון הפדרלי". הכוונה של הסוכנות הייתה להסדיר את שיעור הריבית ותנאי המשכנתא שבטיחה. עם זאת, הנוהג היה תקף רק לאמריקאים לבנים, עם קבלת ההחלטה של מינהל השיכון הפדרלי, מספר האמריקאים הלבנים שיכלו להרשות לעצמם מקדמה על בית גדל. ב-1935, הוקם בארלינגטון שבוירג'יניה פרויקט הדיור להשכרה הראשון שהוקם בביטוח מינהל השיכון הפדרלי. גם במהלך מלחמת העולם השנייה מימן מינהל השיכון הפדרלי מספר פרויקטים של דיור עובדים. ב-1965 הפך מינהל השיכון הפדרלי לחלק ממחלקת השיכון והפיתוח עירוני. אתר האינטרנט הרשמי של מינהל השיכון הפדרלי (באנגלית) מדיה וקבצים בנושא מינהל השיכון הפדרלי בוויקישיתוף מינהל השיכון הפדרלי, באתר אנציקלופדיה בריטניקה (באנגלית) מינהל השיכון הפדרלי, ברשת החברתית אקס (טוויטר) "Senate confirms Wade as FHA commissioner". American Banker (באנגלית). 2020-07-28. נבדק ב-2020-08-21. Garvin 2002 Jason Wilson; Tom Yots; Daniel McEneny (ביוני 2010). "National Register of Historic Places Registration: Kensington Gardens Apartment Complex". נבדק ב-22 בדצמבר 2010. {{cite web}}: (עזרה) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
הוגו הארדטל

הוגו הארדטל (בגרמנית: Hugo Haerdtl;‏ 1846, קרניולה – 1918, ווינה) היה פסל אוסטרי. הארדטל נולד בקרניולה. הארדטל למד פיסול באקדמיה לאמנויות בווינה אצל פרנץ מלניצקי. איתו הוא גם עבד. לאחר מותו של מלינצקי בשנת 1876 עבד הארדטל באופן עצמאי. הארדטל נקבר בבית העלמין המרכזי בווינה. קסנופון בחזית הפרלמנט האוסטרי מזרקת טריטון וניאדה בכיכר מריה תרזה בווינה אלגוריות של הנהרות דנובה ואין במזרקת אתנה בחזית הפרלמנט האוסטרי מדיה וקבצים בנושא הוגו הארדטל בוויקישיתוף